
Osnutek Pravilnika o obratovalnem monitoringu stanja tal (v nadaljnjem besedilu: Pravilnik) je pripravljen na osnovi dopolnitev osnutka Pravilnika o spremembah in dopolnitvah Pravilnika o obratovalnem monitoringu stanja tal. Ob analizi mnenj in pripomb iz postopka seznanitve javnosti osnutka Pravilnika o spremembah in dopolnitvah pravilnika o obratovalnem monitoringu stanja tal, ki je potekala v času od 13. 4. 2017 do vključno 15. 5. 2017, se je namreč izkazalo, da je treba poseči v več kot eno tretjino določb doslej veljavnega predpisa, zato se je Ministrstvo za okolje in prostor odločilo, da pripravi nov Pravilnik, s katerim bo nadomeščen Pravilnik o obratovalnem monitoringu stanja tal (Uradni list RS, št. 53/15). Navedena odločitev je sprejeta tudi na podlagi posvetovanja s Službo Vlade RS za zakonodajo in je smiselna zaradi večje čitljivosti in preglednosti samega predpisa, saj je zapis v obliki sprememb in dopolnitev predpisa, če je teh veliko, bralcu zelo neprijazen. 

Vsebinsko se spremembe in dopolnitve v Pravilniku nanašajo na odpravo nejasnosti in pomanjkljivosti, ki so se izkazale pri izvajanju določb Pravilnika o obratovalnem monitoringu stanja tal (Uradni list RS, št. 53/15), predvsem v povezavi z Uredbo o vrsti dejavnosti in naprav, ki lahko povzročajo onesnaževanje okolja večjega obsega (Uradni list RS, št. 57/15), nekatere pa izhajajo iz pripomb javnosti. 

Podrobnejša obrazložitev sprememb in dopolnitev, ki jih vsebuje Pravilnik, izhaja iz obrazložitve k osnutku Pravilnika o spremembah in dopolnitvah pravilnika o obratovalnem monitoringu stanja tal, ki so ji dodane spremembe in dopolnitve v času od 13. 4. 2017 do vključno 15. 5. 2017, pripravljene na podlagi mnenj in pripomb iz postopka seznanitve javnosti, in je podana v nadaljevanju.

V Uredbi o vrsti dejavnosti in naprav, ki lahko povzročajo onesnaževanje okolja večjega obsega, se izraz »elaborat« ne uporablja, temveč se uporablja »program obratovalnega monitoringa stanja tal«. V celotnem besedilu Pravilnika je zato izraz »elaborat« nadomeščen z besedilom »program obratovalnega monitoringa stanja tal«.

V 1. členu se sprememba nanaša na pravilnejše poimenovanje vsebine, saj Pravilnik določa samo način vrednotenja parametrov, kako se določi vpliv onesnaževanja na stanje tal pa je vsebinsko vezan na višje pravne akte, kot so to uredbe in zakoni. Poleg vsebine poročila Pravilnik določa tudi vsebino programa obratovalnega monitoringa stanja tal.

V 2. členu je popravljen sklic na predpis, ki ureja vrste dejavnosti in naprav, ki lahko povzročajo onesnaževanje okolja večjega obsega. Prav tako je v tem členu vsebinsko bolj določno napisano, kateri deli Pravilnika se uporabljajo za izvajanje Uredbe o obremenjevanju tal z vnašanjem odpadkov, dodane pa so tudi zahteve, ki izhajajo iz Uredbe o predelavi biološko razgradljivih odpadkov in uporabi komposta ali digestata.

V 3. členu so popravljeni in dopolnjeni nekateri izrazi, pri čemer se izrazov, ki so pojasnjeni v Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-1A, 48/12, 57/12, 92/13, 56/15, 102/15 in 30/16), v pravilniku ne ponavlja.

Besedilo v zadnji alineji 4. člena bolj določno napotuje na izdelavo poročila o obratovalnem monitoringu stanja tal.

V 5. členu je dodana izjema glede določanja vzorčnih mest za primer, ko so tla znotraj celotnega območja naprave pozidana, asfaltirana ali drugače utrjena z nepropustnimi materiali.

V 6. členu je dodana sprememba glede površine tal znotraj vzorčnega mesta, ki je posledica uvedbe drugačnega načina vrednotenja spremembe vsebnosti parametrov s statistično metodo t- test, dodan je sklic na 9. člen, ki določa opazovana obdobja, dodana je zahteva, kako mora biti urejeno vzorčno mesto za izdelavo posnetka ničelnega za oceno kakovosti tal iz predpisa, ki ureja obremenjevanje tal z vnašanjem odpadkov ali za analizo tal iz predpisa, ki ureja obdelavo biološko razgradljivih odpadkov in uporabo komposta ali digestata.

V 7. členu je dodana zahteva, da je treba v predlogu programa obratovalnega monitoringa stanja tal predlagati tudi globine vzorčenja, ter predlog strokovno utemeljiti in obrazložiti.

V 8. členu so odpravljene nejasnosti in opozorila glede utemeljitev in obrazložitev razlogov za vključevanje ali nevključevanje vsake od snovi v predlog programa obratovalnega monitoringa stanja tal. Prav tako je bolj jasno zapisano na osnovi katerih podatkov se lahko v okoljevarstvenem dovoljenju določijo katerikoli drugi parametri.

Dopolnitve v 9. členu se nanašajo na pravilen sklic, dodano je da mora biti predlog pogostosti vzorčenja in meritev strokovno utemeljen in obrazložen, dodane so zahteve glede pogostosti vzorčenja in meritev pri izdelavi posnetka ničelnega stanja zaradi ugotavljanja kakovosti tal, ki izhajajo iz predpisa, ki ureja obremenjevanje tal z vnašanjem odpadkov, ali zaradi zagotavljanja analize tal iz predpisa, ki ureja obdelavo biološko razgradljivih odpadkov in uporabo komposta ali digestata.

Dopolnitev v 11. členu se nanaša na analize osnovnih parametrov in analize parametrov tal, za katere je treba uporabiti standarde iz nove priloge 5, ali druge enakovredne mednarodno priznane standarde. Določeno je tudi, da je treba v primeru, ko za dani parameter ni na voljo analiznih metod, za analizo uporabiti najboljšo razpoložljivo metodo, ki ne povzroča nesorazmerno visokih stroškov, ki mora biti strokovno utemeljena in obrazložena v posnetku ničelnega stanja in poročilu o obratovalnem monitoringu stanja tal.

V skladu s popravljenim poimenovanjem v 1. členu Pravilnika je popravljen tudi naslov IV. poglavja, ki se sedaj nanaša na vrednotenje spremembe vsebnosti parametrov. 

V 12. členu je v skladu s popravki 1. člena in v skladu s popravljenim naslovom IV. poglavja popravljen naslov člena. Prav tako je v celoti spremenjeno besedilo člena in sicer je sedaj bolj jasno določena metodologija vrednotenja sprememb vsebnosti parametrov obratovalnega monitoringa stanja tal. 

Besedilo 13. člena doslej veljavnega pravilnika je glede na zgoraj navedene spremembe črtano. Ta člen sedaj ureja, kako se določijo vsebnosti parametrov v posnetku ničelnega stanja za izdelavo ocene kakovosti tal iz predpisa, ki ureja obremenjevanje tal z vnašanjem odpadkov oziroma analize tal iz predpisa, ki ureja obdelavo biološko razgradljivih odpadkov in uporabo komposta ali digestata. Povprečne vsebnosti parametrov iz posnetka ničelnega stanja se vrednoti v skladu z predpisom, ki ureja stanje tal, trenutno je to še vedno uredba o mejnih, opozorilnik in kritičnih imisijskih vrednostih nevarnih snovi v tleh. 

V 14. členu je dodana nova 10. točka, ki določa, da mora poročilo vsebovati tudi podatke o izmerjenih vsebnostih parametrov v posnetku ničelnega stanja vzorčnega mesta. Narejene so uskladitve v posameznih točkah glede na spremembe določb Pravilnika, ki se nanašajo na vrednotenje, popravljeni so sklici na člene, dodana je zahteva, da je treba v sklepnih ugotovitvah poročati tudi o pomanjkljivostih in negotovostih, ki so povezane s podatki o tleh in s pripravo poročila. Poročilo mora vsebovati tudi strokovno utemeljitev in obrazložitev morebitnega predloga dodatnih vzorčnih mest.

Dopolnitev, določena v 16. členu, se nanaša na predlog programa obratovalnega monitoringa stanja tal in na to, kaj mora ta predlog vsebovati. 

V 17. členu so dodani možnost in pogoji za razširitev oziroma za drugo spremembo pooblastila.

V 18. in 19. členu je bolj jasno zapisano, katere pogoje mora izpolnjevati oseba, ki želi pridobiti pooblastilo za izvajanje obratovalnega monitoringa stanja tal, in kaj mora priložiti vlogi za pridobitev navedenega pooblastila, pri čemer zahteva, da je treba imeti potrdilo o udeležbi v programih preverjanja strokovne usposobljenosti, izhaja neposredno iz 102. člena Zakona o varstvu okolja. Dodana je tudi možnost, da ima izvajalec obratovalnega monitoringa za analize parametrov in meritve, ki jih ne zagotavlja sam,sklenjeno podizvajalsko pogodbo z eno ali več osebami.

Spremenjene so tudi prehodne določbe in sicer je v 21. členu spremenjena veljavnost pooblastil, v 22. členu je navedeno, da se posnetek ničelnega stanja, ki je bil izveden na podlagi doslej veljavnega predpisa, šteje za posnetek ničelnega stanja po tem Pravilniku, v 24. členu je navedeno, da z dnem uveljavitve tega pravilnika preneha veljati Pravilnik o obratovalnem monitoringu stanja tal (Uradni list RS, št. 53/15). Končna določba pa določa, da stopi ta pravilnik v veljavo petnajsti dan po objavi v Uradnem listu Slovenije.

Spremembe in dopolnitve se nanašajo tudi na prilogo 1 Pravilnika in sicer je pod naslovom dodan napovedni stavek. V 2. točki je dodana nova 2.6 točka, ki določa, da je treba podati opis pretekle rabe tal na območju naprave. V 3. točki se dopolnitev nanaša na zahtevo, da je treba pri oceni možnega širjenja onesnaževal v tleh upoštevati tudi lastnosti tal in možno mobilnost onesnaževal v tleh. 4. točka, ki se nanaša na posnetek ničelnega stanja, je sprememnjena tako, da so sedaj za različne vrste naprav in izvajanja dejavnosti navedene ločene zahteve glede obsega posnetka ničelnega stanja, posebej je navedeno tudi, kaj je treba narediti v posnetku ničelnega stanja za namen izdelave ocene kakovosti tal iz predpisa, ki ureja obremenjevanje tal z vnašanjem odpadkov oziroma analize tal iz predpisa, ki ureja obdelavo biološko razgradljivih odpadkov in uporabo komposta ali digestata. V točki 4.1. je posebej pomembna zahteva, da se v posnetku ničelnega stanja poleg osnovnih parametrov tal in parametrov zadevnih nevarnih snovi preverijo tudi parametri iz pretekle obremenitve tal oziroma parametri, ki se pričakujejo glede na predvidene obremenitve tal, in sicer zato, ker prisotnost parametrov iz pretekle rabe lahko vpliva in učinkuje na mobilnost in biodostopnost zadevnih nevarnih snovi. Prav tako se zaradi morebitnega vnosa zadevnih nevarnih snovi v tla, lahko spremeni mobilnost ali biodostopnost prisotnih parametrov v tleh iz pretekle rabe in s tem povzroči, da parameter iz pretekle rabe lahko vstopi v ostale dele okolja in ljudi. 
 
V prilogi 2 Pravilnika sprememba v 1. točki izhaja iz strokovnih opozoril, kaj obsega obvezna oprema za izvedbo vzorčenja tal na terenu. V 2. točki so dodani standardi, ki se nanašajo na odvzem vzorcev tal na terenu, zato so črtane vsebine, ki so v doslej veljavnem pravilniku določale postopek rokovanja in jemanja vzorcev zgolj z žlebasto sondo. V 4. točki je odpravljena napaka glede hranjenja rezervnih vzorcev tal. 5. točka, ki se nanaša na pripravo vzorcev v laboratoriju je bilo dodano že v osnutku Pravilnika o spremembah in dopolnitvah Pravilnika o obratovalnem monitoringu stanja tal, kar je posebej pomembno glede na novo dodano prilogo 3, ki je sestavni del Pravilnika in v kateri so navedeni parametri z enotami in standardi analiznih metod, ki so v doslej veljavnem pravilniku manjkali.

Oblikovno je spremenjena priloga 5 Pravilnika (prej priloga 3), poleg tega je v stolpcu »Potencialni drugi viri onesnaženja« popravljen izraz in sicer namesto »deponija« je sedaj »odlagališče«. Slika 1 in priloga 4 sta nespremenjeni.

Vse spremembe in dopolnitve v Pravilniku so zaradi lažje primerljivosti z osnutkom Pravilnika o spremembah in dopolnitvah Pravilnika o obratovalnem monitoringu stanja tal označene s poševno pisavo.


Na podlagi petega odstavka 101. člena, osmega odstavka 101.a člena in šestega odstavka 103. člena ter za izvrševanje 8. točke drugega odstavka 74. člena Zakona o varstvu okolja (Uradni list RS, št. 39/06 – uradno prečiščeno besedilo, 49/06 – ZMetD, 66/06 – odl. US, 33/07 – ZPNačrt, 57/08 – ZFO-1A, 70/08, 108/09, 108/09 – ZPNačrt-1A, 48/12, 57/12, 92/13, 56/15, 102/15 in 30/16) ministrica za okolje in prostor izdaja


P R A V I L N I K 
o obratovalnem monitoringu stanja tal


I. SPLOŠNE DOLOČBE

1. člen
(vsebina)

(1) Ta pravilnik določa za obratovalni monitoring stanja tal obseg, merila za izbiro parametrov, metodologijo vzorčenja in analiziranja vzorcev, vrednotenje spremembe vsebnosti parametrov, vsebino programa in poročila ter način in obliko evidentiranja in sporočanja podatkov o obratovalnem monitoringu stanja tal.

(2) Ta pravilnik določa vzorčna mesta, parametre in obseg obratovalnega monitoringa stanja tal zaradi ugotavljanja vpliva izvajanja dejavnosti ali obratovanja naprave v skladu z Direktivo 2010/75/EU Evropskega parlamenta in Sveta z dne 24. novembra 2010 o industrijskih emisijah (celovito preprečevanje in nadzorovanje onesnaževanja) (UL L št. 334 z dne 17. 12. 2010, str. 17), zadnjič popravljeno s Popravkom Direktive 2010/75/EU Evropskega parlamenta in Sveta z dne 24. novembra 2010 o industrijskih emisijah (celovito preprečevanje in nadzorovanje onesnaževanja) (UL L št. 158 z dne 19. 6. 2012, str. 25).

(3) Ta pravilnik določa tudi podrobnejše tehnične pogoje, ki jih mora izpolnjevati izvajalec monitoringa za pridobitev pooblastila za izvajanje obratovalnega monitoringa stanja tal in podrobnejše razloge za odvzem tega pooblastila.

2. člen
(uporaba)

[bookmark: _GoBack](1) Ta pravilnik se uporablja za obratovalni monitoring stanja tal v skladu s predpisom, ki ureja vrste dejavnosti in naprav, ki lahko povzročajo onesnaževanje okolja večjega obsega.

(2) Ta pravilnik se uporablja tudi za obratovalni monitoring stanja tal, če gre za ugotavljanje vpliva izvajanja dejavnosti ali obratovanja naprav, ki niso naprave iz predpisa, ki ureja vrste dejavnosti in naprav, ki lahko povzročajo onesnaževanje okolja večjega obsega, če je to določeno s posebnim predpisom.

(3) Ta pravilnik se v delu, ki se nanaša na izdelavo posnetka ničelnega stanja tal, uporablja za izdelavo:
– ocene kakovosti tal iz predpisa, ki ureja obremenjevanje tal z vnašanjem odpadkov in
– analizo tal iz predpisa, ki ureja obdelavo biološko razgradljivih odpadkov in uporabo komposta ali digestata.

(4) Ta pravilnik se v delu, ki se nanaša na pogoje, ki jih mora izpolnjevati pooblaščeni izvajalec obratovalnega monitoringa stanja tal, uporablja za izdelavo: 
– ocene kakovosti zemeljskega izkopa ali umetno pripravljene zemljine in ocene kakovosti tal iz predpisa, ki ureja obremenjevanje tal z vnašanjem odpadkov,
– strokovne ocene o možnem namenu uporabe in količini komposta ali digestata in analize tal iz predpisa, ki ureja obdelavo biološko razgradljivih odpadkov in uporabo komposta ali digestata.

3. člen
(izrazi)

Izrazi, uporabljeni v tem pravilniku, imajo naslednji pomen:
1. analiza pedoloških parametrov je analiza parametrov, ki opredeljujejo glavne kemijske in fizikalne lastnosti horizonta ali sloja tal, ter so: pH, delež organske snovi, skupni dušik, rastlinam dostopni fosfor in kalij, zrnavost tal (tekstura), kationska izmenjalna kapaciteta, električna prevodnost ter prostorninska gostota tal;
2. antropogena tla so tla, ki so spremenjena zaradi človekovega spreminjanja lastnosti in sestave tal z namenom izboljšanja talnih lastnosti, vključno z nasipavanjem zemeljskih izkopov ali umetno pripravljenih zemljin, določenih v predpisu, ki ureja obremenjevanje tal z vnašanjem odpadkov; 
3. enota vzorca tal je del tal, ki se ga pri vzorčenju odvzame z opremo za jemanje vzorcev in je namenjen pripravi vzorca;
4. homogenizacija vzorca tal je postopek v laboratoriju, v katerem se z mešanjem enot vzorca tal zagotovijo homogene lastnosti celotnega vzorca tal, odvzetega iz določene globine tal ob hkratni odstranitvi primesi, kot so večji kosi kamnin, sveži ali suhi rastlinski ostanki ali živali ter antropogene primesi, kot so delci gradbenih odpadkov in podobno;
5. horizont je plast v talnem profilu, ki je v glavnem vzporedna s talnim površjem in je nastala zaradi pedogenetskih dejavnikov (matična podlaga, podnebje, relief, čas, organizmi) in procesov. Horizonti se med seboj razlikujejo v eni ali več morfoloških, fizikalnih, kemijskih ali bioloških lastnostih (npr. po barvi, teksturi, prekoreninjenosti, kislosti);
6. izhodiščno poročilo je poročilo v skladu s predpisom, ki ureja vrste dejavnosti in naprav, ki lahko povzročajo onesnaževanje okolja večjega obsega;
7. izvajalec obratovalnega monitoringa je oseba, ki je vpisana v evidenco izvajalcev obratovalnega monitoringa stanja tal in ima pooblastilo iz 17. člena tega pravilnika;
8. laboratorijski suhi vzorec tal je vzorec tal po opravljenem postopku homogenizacije, sušenja pri 40 °C, drobljenja in sejanja na situ z odprtinami velikosti 2 mm, in se ga uporabi za analizo v laboratoriju. Za parametre, za katere so v skladu s standardi za analizne metode zahtevane manjše velikosti delcev, je treba vzorec dodatno zmleti do zahtevane velikosti;
9. laboratorijski sveži vzorec tal je vzorec tal po opravljenem postopku homogenizacije in se ga uporabi za analizo parametrov, za katere je v skladu s standardi za analizne metode zahtevana uporaba svežih vzorcev;
10. matična podlaga je material mineralnega ali organskega izvora, iz katerega se v tlotvornih procesih razvijajo tla. Za opis matične podlage se kot strokovna podlaga uporablja Slovenska klasifikacija tal, ki je dostopna na spletni strani ministrstva, pristojnega za okolje (v nadaljnjem besedilu: Slovenska klasifikacija tal);
12. območje naprave so zemljiške parcele, na katerih se nahaja naprava in se opravljajo druge z napravo neposredno tehnično povezane dejavnosti;
13. odvzemno mesto je mesto za odvzem posameznih enot vzorca tal na različnih globinah tal znotraj vzorčnega mesta;
14. posnetek ničelnega stanja tal je:
– posnetek stanja tal na območju, na katerem še ni naprave ali se še ni izvajala dejavnost oziroma na katerem deluje ali je delovala naprava ali se izvaja ali se je izvajala dejavnost, in 
– posnetek stanja tal na območju, kjer je predviden vnos zemeljskega izkopa ali umetno pripravljene zemljine v skladu s predpisom, ki ureja obremenjevanje tal z vnašanjem odpadkov, ali
– posnetek stanja tal na območju, kjer je predviden vnos v ali na tla komposta ali digestata v skladu s predpisom, ki ureja obdelavo biološko razgradljivih odpadkov in uporabo komposta ali digestata;
15. predpriprava vzorca tal so vsi postopki, uporabljeni za pripravo talnega vzorca, ki omogoča izvajanje preiskav ali analiz;
16. profil tal je talni profil, ki je navpični presek tal od površine do matične podlage ali izbrane globine tal. Izkopljemo ga zaradi ugotavljanja lastnosti in vrste tal ali vzorčenja talnih horizontov, na način, ki je opisan v Slovenski klasifikaciji tal;
17. rezervni vzorec tal je svež vzorec tal, ki je pripravljen ob homogenizaciji, namenjen preveritvi morebitnih nejasnosti pri meritvah ali interpretaciji analitskega rezultata pedoloških parametrov ali nevarnih snovi;
18. sloj tal je plast tal, ki ne izkazuje pedogenetskih procesov. Nastane pod vplivom rečnih nanosov, pobočnih procesov ali izrazitega delovanja človeka (mešanje, nasipanje, odlaganje, prekrivanje itd.). Izraz sloj tal se uporablja tudi, kadar se opredeli samo globina tal, pri čemer sloj lahko zajema več horizontov;
19. tla so del zemeljske skorje med površino in kamninsko podlago, ki jih sestavljajo mineralne in organske snovi, voda, zrak in živi organizmi, in so lahko naravna ali antropogena;
20. vzorčno mesto je geografsko določeno območje tal, kjer se odvzema vzorce tal za posnetek ničelnega stanja tal ali za spremljanje parametrov obratovalnega monitoringa stanja ta;
21. vzorec tal je sestavljen vzorec iz več enot tal, odvzetih na istem vzorčnem mestu;
22. zadevna nevarna snov je zadevna nevarna snov v skladu s predpisom, ki ureja vrste dejavnosti in naprav, ki lahko povzročajo onesnaževanje okolja večjega obsega;
23. zavezanec je povzročitelj obremenitve, ki mora kot upravljavec naprave iz predpisa, ki ureja vrste dejavnosti in naprav, ki lahko povzročajo onesnaževanje okolja večjega obsega, zagotavljati obratovalni monitoring stanja tal. Zavezanec je tudi upravljavec naprave iz drugega odstavka prejšnjega člena. Zavezanec je tudi oseba, ki izvaja vnos zemeljskega izkopa ali umetno pripravljene zemljine v skladu s predpisom, ki ureja obremenjevanje tal z vnašanjem odpadkov, ali oseba, ki izvaja vnos komposta ali digestata v ali na tla v skladu s predpisom, ki ureja obdelavo biološko razgradljivih odpadkov in uporabo komposta ali digestata;
24. zračno suh vzorec tal je vzorec tal, posušen pri temperaturi 40 °C. Vsebuje manjšo količino vlage, ki se ob pravilnem skladiščenju ne spreminja.


II. OBSEG IN PARAMETRI OBRATOVALNEGA MONITORINGA

4. člen
(obseg obratovalnega monitoringa stanja tal)

Obratovalni monitoring stanja tal obsega:
– odvzem vzorcev tal,
– zapis o vzorčenju tal,
– shranjevanje in prevoz vzorcev tal,
– prevzem vzorcev tal v laboratoriju,
– predpripravo vzorcev tal v laboratoriju,
– merjenje in analizo parametrov odvzetih vzorcev tal,
– vrednotenje rezultatov analiz in vpliva glede na posamezne parametre, ki so predmet obratovalnega monitoringa stanja tal, in
– izdelavo poročila o obratovalnem monitoringu stanja tal.

5. člen
(določitev vzorčnih mest)

(1) Vzorčna mesta morajo biti določena tako, da:
– omogočajo zaznavo in spremljanje vplivov na stanje tal zaradi delovanja zavezanca in
– se zagotovijo podatki o lastnostih tal in vsebnostih onesnaževal v tleh v skladu z zahtevami iz priloge 1, ki je sestavni del tega pravilnika.

(2) Vzorčna mesta se določijo v okoljevarstvenem dovoljenju na podlagi predloga programa obratovalnega monitoringa stanja tal iz 16. člena tega pravilnika, ki ga izdela izvajalec obratovalnega monitoringa, ob upoštevanju zahtev iz 7. člena tega pravilnika. Določijo se tako, da zagotavljajo podatke o vsebnosti onesnaževal v tleh na najmanj enem vzorčnem mestu na območju naprave. Predlog določitve vzorčnih mest mora biti strokovno utemeljen in obrazložen.

(3) Poleg vzorčnih mest iz prejšnjega odstavka se za vzorčenje parametrov obratovalnega monitoringa stanja tal izberejo tudi dodatna vzorčna mesta, če iz poročila o obratovalnem monitoringu stanja tal izhaja, da na podlagi vzorčnih mest iz prejšnjega odstavka ni mogoče prepoznati naključnega onesnaževanja tal, ali če je to potrebno zaradi povečanja zanesljivosti rezultatov obratovalnega monitoringa stanja tal. Dodatna vzorčna mesta predlaga izvajalec obratovalnega monitoringa na podlagi strokovne presoje. Predlog dodatnega vzorčnega mesta mora biti v poročilu o obratovalnem monitoringu stanja tal strokovno utemeljen in obrazložen v ločenem poglavju z upoštevanjem zahtev iz priloge 1 tega pravilnika.

(4) Ne glede na prvi, drugi in tretji odstavek tega člena se vzorčna mesta na območju naprave iz prvega ali drugega odstavka 2. člena tega pravilnika ne določijo, če odvzem vzorcev tal za spremljanje parametrov obratovalnega monitoringa stanja tal tehnično ni izvedljiv, ker so tla znotraj celotnega območja naprave pozidana, asfaltirana ali drugače utrjena z nepropustnimi materiali. V predlogu programa obratovalnega monitoringa stanja tal iz 16. člena tega pravilnika morajo biti razlogi za morebitno opustitev vzorčnih mest strokovno utemeljeni in obrazloženi. 

6. člen
(ureditev vzorčnega mesta)

(1) Zavezanec mora zagotoviti, da je meritve na predlaganih vzorčnih mestih mogoče izvajati merilno neoporečno, tehnično ustrezno in brez nevarnosti za izvajalca obratovalnega monitoringa, in sicer tako, da je:
– vzorčno mesto lahko dostopno,
– vzorčno mesto primerno očiščeno (npr. odstranitev zarasti, odstranitev oziroma preprečitev odlaganja materiala),
– vzorčno mesto zavarovano pred poškodbami, in
– površina tal znotraj vzorčnega mesta najmanj 8 m2 in največ 100 m2.

(2) Površina vzorčnega mesta iz prejšnjega odstavka je zaradi različnih ovir na območju naprave, kakor so stavbe, skale, vodne površine, tlakovane ali z drugimi materiali utrjene površine, lahko tudi manjša, kar mora izvajalec obratovalnega monitoringa v predlogu programa obratovalnega monitoringa stanja tal iz 16. člena tega pravilnika strokovno utemeljiti in obrazložiti.

(3) Zavezanec mora na vzorčnih mestih preprečiti kakršnokoli premeščanje ali poseganje v sloje tal ali na površino tal, razen če gre za izvajanje obratovalnega monitoringa stanja tal v skladu s tem pravilnikom.

(4) Zavezanec mora ob koncu vsakega opazovalnega obdobja iz 9. člena tega pravilnika zagotoviti preveritev ustreznosti vsakega vzorčnega mesta.

(5) Ne glede na prvi, drugi, tretji in četrti odstavek tega člena je treba za izdelavo posnetka ničelnega stanja za oceno kakovosti tal iz predpisa, ki ureja obremenjevanje tal z vnašanjem odpadkov ali za analizo tal iz predpisa, ki ureja obdelavo biološko razgradljivih odpadkov in uporabo komposta ali digestata zagotoviti, da je znotraj vzorčnega mesta:
– površina tal za predviden vnos zemeljskega izkopa ali umetno pripravljene zemljine oziroma za predviden vnos komposta ali digestata manjša ali enaka 5 hektarom, in
– raba tal enaka kot v posnetku ničelnega stanja.

7. člen
(način in globina vzorčenja)

(1) Na vsakem vzorčnem mestu se določi najmanj 10 in največ 25 odvzemnih mest. Odvzemna mesta morajo biti znotraj posameznega vzorčnega mesta razporejena čim bolj enakomerno. Na vsakem odvzemnem mestu se odvzamejo enote vzorca tal v vsakem sloju tal v skladu s prilogo 2, ki je sestavni del tega pravilnika.

(2) Globine vzorčenja na vzorčnih mestih se določijo v okoljevarstvenem dovoljenju na podlagi predloga programa obratovalnega monitoringa stanja tal iz 16. člena tega pravilnika. Predlog določitve globine vzorčenja na vzorčnih mestih mora biti strokovno utemeljen in obrazložen.

(3) Poleg globin vzorčenja iz prejšnjega odstavka se za vzorčenje parametrov obratovalnega monitoringa stanja tal izberejo tudi dodatne globine vzorčenja, če iz poročila o obratovalnem monitoringu stanja tal izhaja, da na podlagi globin vzorčenja iz prejšnjega odstavka ni mogoče prepoznati naključnega onesnaževanja tal, ali če je to potrebno zaradi povečanja zanesljivosti rezultatov obratovalnega monitoringa stanja tal. Dodatne globine vzorčenja predlaga izvajalec obratovalnega monitoringa na podlagi strokovne presoje in z upoštevanjem zahtev iz priloge 1 tega pravilnika. Predlog dodatnih globin vzorčenja mora biti v poročilu o obratovalnem monitoringu stanja tal strokovno utemeljen in obrazložen v ločenem poglavju z upoštevanjem zahtev iz priloge 1 tega pravilnika.

8. člen
(parametri obratovalnega monitoringa stanja tal)

(1) Parametri obratovalnega monitoringa stanja tal se določijo v okoljevarstvenem dovoljenju na podlagi predloga programa obratovalnega monitoringa stanja tal iz 16. člena tega pravilnika, ki ga k vlogi za pridobitev okoljevarstvenega dovoljenja priloži zavezanec, izdela pa izvajalec obratovalnega monitoringa.

(2) Obratovalni monitoring stanja tal zaradi ugotavljanja vpliva izvajanja dejavnosti ali obratovanja naprave iz predpisa, ki ureja vrste dejavnosti in naprav, ki lahko povzročajo onesnaževanje okolja večjega obsega, vključuje monitoring osnovnih parametrov tal iz priloge 3, ki je sestavni del tega pravilnika, in parametrov zadevnih nevarnih snovi, za katere je verjetno, da bodo najdene na območju naprave, z upoštevanjem možnosti onesnaženja tal na območju naprave, določenih v skladu s predpisom, ki ureja vrste dejavnosti in naprav, ki lahko povzročajo onesnaževanje okolja večjega obsega.

(3) K predlogu parametrov iz prejšnjega odstavka je treba priložiti strokovno utemeljitev in obrazložitev razlogov za vključitev ali nevključitev v predlog programa obratovalnega monitoringa stanja tal vsake od zadevnih nevarnih snovi, določenih v skladu s predpisom, ki ureja vrste dejavnosti in naprav, ki lahko povzročajo onesnaževanje okolja večjega obsega, ter pojasniti s katerim parametrom se bo posamezna zadevna nevarna snov v okviru obratovalnega monitoringa stanja tal spremljala.

(4) Obratovalni monitoring stanja tal zaradi ugotavljanja vpliva izvajanja dejavnosti ali obratovanja naprav, ki niso naprave iz predpisa, ki ureja vrste dejavnosti in naprav, ki lahko povzročajo onesnaževanje okolja večjega obsega, vključuje osnovne parametre tal iz priloge 3 tega pravilnika in tiste nevarne snovi, ki so povezane z dejavnostjo teh naprav.

(5) K predlogu parametrov iz prejšnjega odstavka je treba priložiti strokovno utemeljitev in obrazložitev razlogov za vključitev ali nevključitev vsake od snovi v predlog programa obratovalnega monitoringa stanja tal, ter pojasniti s katerim parametrom se bo posamezna nevarna snov v okviru obratovalnega monitoringa stanja tal spremljala.

(6) V okoljevarstvenem dovoljenju se kot parameter obratovalnega monitoringa stanja tal lahko določi tudi katerikoli drug parameter, če iz poročila o monitoringu stanja podzemne vode, izdelanega v skladu s predpisom, ki ureja obratovalni monitoring stanja podzemne vode, izhaja, da so koncentracije kateregakoli parametra, ki je vključen v obratovalni monitoring stanja podzemne vode večje od standardov kakovosti za ta parameter.

9. člen
(pogostost in čas vzorčenja)

(1) Vzorčenje in meritve parametrov v tleh zaradi ugotavljanja vpliva izvajanja dejavnosti ali obratovanja naprave iz predpisa, ki ureja vrste dejavnosti in naprav, ki lahko povzročajo onesnaževanje okolja večjega obsega, se izvajajo enkrat letno na deset let v istem mesecu, v katerem so izvedene meritve posnetka ničelnega stanja tal v skladu s 4. točko priloge 1 tega pravilnika. V primeru izrednih vremenskih razmer (npr. poplave, sneg, nasičenost tal z vodo, zmrznjena tla) se čas vzorčenja zamakne. Zamik vzorčenja je treba v poročilu o obratovalnem monitoringu stanja tal obrazložiti in utemeljiti.

(2) Pogostost vzorčenja in meritev parametrov v tleh zaradi ugotavljanja vpliva dejavnosti ali obratovanja naprav, ki niso naprave iz predpisa, ki ureja vrste dejavnosti in naprav, ki lahko povzročajo onesnaževanje okolja večjega obsega, se določi za vsako napravo posebej, vendar ne manj pogosto, kakor je določeno v prejšnjem odstavku.

(3) Pogostost vzorčenja in meritev iz prvega in drugega odstavka tega člena se določi v okoljevarstvenem dovoljenju na podlagi predloga programa obratovalnega monitoringa stanja iz 16. člena tega pravilnika. Predlog pogostosti vzorčenja in meritev mora biti strokovno utemeljen in obrazložen.

(4) Enkratno vzorčenje in meritve parametrov tal se izvedejo tudi pri izdelavi posnetka ničelnega stanja tal zaradi ugotavljanja kakovosti tal:
– pred vnosom zemeljskega izkopa ali umetno pripravljene zemljine v skladu s predpisom, ki ureja obremenjevanje tal z vnašanjem odpadkov, ali
– pred vnosom v ali na tla komposta ali digestata v skladu s predpisom, ki ureja obdelavo biološko razgradljivih odpadkov in uporabo komposta ali digestata.

10. člen
(odvzem vzorcev in zapis o vzorčenju)

(1) Za odvzem in pripravo vzorcev tal se uporabljajo metode in oprema, določene v prilogi 2 tega pravilnika.

(2) Ob prevzemu vzorcev v laboratoriju je treba izpolniti sprejemni list na obrazcu iz priloge 4, ki je sestavni del tega pravilnika, ali na primerljivem obrazcu, ki vsebuje vse vsebine obrazca iz priloge 4 tega pravilnika.

(3) Ob vsakem odvzemu vzorcev na območju naprave v okviru obratovalnega monitoringa stanja tal je treba izpolniti zapis o vzorčenju tal na obrazcu iz priloge 5, ki je sestavni del tega pravilnika.


III. METODOLOGIJA VZORČENJA, MERJENJA, ANALIZIRANJA IN OBDELAVE VZORCEV

11. člen
(vzorčenje in analizne metode)

(1) Vzorčenje, prevoz in hranjenje vzorcev tal se izvede v skladu z zahtevami iz priloge 2 tega pravilnika.

(2) Posode za vzorce, razpošiljanje in shranjevanje vzorcev ter priprava vzorcev za analizo ne smejo vplivati na rezultate meritev. Vzorce je treba hraniti v posodah iz materialov, kakor je določeno s standardom ISO 10381-2 ali drugim enakovrednim mednarodno priznanim standardom.

(3) Za analize vzorcev glede na vsebnost parametrov iz 8. člena tega pravilnika se uporabljajo analizne metode, vključno z laboratorijskimi, terenskimi in on-line metodami, ki so validirane in dokumentirane v skladu s standardom SIST EN ISO/IEC 17025 ali drugim enakovrednim mednarodno priznanim standardom in temeljijo na:
– merilni negotovosti 50 odstotkov ali manj (k = 2) in
– meji določljivosti, ki znaša 30 odstotkov ali manj od najnižje vrednosti, opredeljene v okoljskem standardu kakovosti ali predpisu, ki ureja stanje tal.

(4) Če za dani parameter iz 8. člena tega pravilnika zahtev za mejo določljivosti iz druge alineje prejšnjega odstavka ni mogoče opredeliti, se ta določi v skladu z rezultati validacije analizne metode iz prejšnjega odstavka.

(5) Če za dani parameter iz 8. člena tega pravilnika ni na voljo analiznih metod, ki izpolnjujejo merila v skladu s tretjim odstavkom tega člena, se za analizo uporabi najboljša razpoložljiva metoda, ki ne povzroča nesorazmerno visokih stroškov, ki mora biti strokovno utemeljena in obrazložena v predlogu programa obratovalnega monitoringa stanja tal in poročilu o obratovalnem monitoringu stanja tal.

(6) Za analize parametrov se uporabljajo standardi, določeni v prilogi 3 tega pravilnika, ali drugi enakovredni mednarodno priznani standardi.


IV. VREDNOTENJE SPREMEMBE VSEBNOSTI PARAMETROV

		12. člen
(vrednotenje spremembe vsebnosti parametrov obratovalnega monitoringa stanja tal)

(1) Sprememba vsebnosti parametra obratovalnega monitoringa stanja tal (v nadaljnjem besedilu: sprememba vsebnosti parametra) na vzorčnem mestu se v času izvajanja obratovalnega monitoringa stanja tal izračuna kot razlika med povprečno vsebnostjo parametra, izmerjenega med izvajanjem obratovalnega monitoringa stanja tal, in povprečno vsebnostjo istega parametra, izmerjenega v isti globini tal, v posnetku ničelnega stanja vzorčnega mesta, po naslednji enačbi:

Δ = (tn) – (t0)

kjer je:
– Δ: sprememba vsebnosti parametra,
–  (t0): povprečna vsebnost parametra na vzorčnem mestu, izmerjenega v izbrani globini tal v posnetku ničelnega stanja,
– (tn): povprečna vsebnost istega parametra na vzorčnem mestu, izmerjenega v isti globini tal med izvajanjem obratovalnega monitoringa stanja tal,
– j: izbrani parameter,
– g: izbrana globina tal,
– (t0): ob posnetku ničelnega stanja,
– (tn): ob izvajanju obratovalnega monitoringa stanja tal.

(2) Sprememba povprečne vsebnost posameznega parametra tal je pomembna, če statistični test pokaže statistično značilnost razlike. Za testiranje razlike povprečij dveh neodvisnih vzorcev, ki ju sestavljajo vsaj štirje vzorci tal, odvzeti iz iste globine, se uporabi t-test. Pri izračunu variance se upošteva prispevek, ki zajema negotovost analizne metode in negotovost zaradi heterogenosti vzorčnega mesta za izbrani parameter. Razlika povprečij je statistično značilna, če izračunan t v absolutnem smislu presega kritično vrednost t0,025(n-1) iz spodnje preglednice. 

Preglednica: vrednosti t0,025 pri 5 % tveganju

	število vzorcev (n)
	
n-1
	t0,025 

	4
	3
	3,182

	5
	4
	2,776

	6
	5
	2,571

	7
	6
	2,447



(3) Pri izračunu povprečnih vsebnosti iz tega člena se:
· rezultat analize opredeli kot polovica vrednosti meje določljivosti za ta parameter, kadar je izmerjena koncentracija parametra pod mejo določljivosti, in
· za parametre, ki so vsota koncentracij več parametrov, vrednosti izmerjenih koncentracij, ki ne dosegajo meje določljivosti za posamezno snov, opredeli kot nič. 

(4) Če je določenih več vzorčnih mest, se sprememba povprečne vsebnosti izračuna za vsak posamezen parameter za vsako globino na vsakem vzorčnem mestu.

13. člen
(vrednotenje vsebnosti parametrov za izdelavo ocene kakovosti tal oziroma za analizo tal)

(1) Za izdelavo ocene kakovosti tal iz predpisa, ki ureja obremenjevanje tal z vnašanjem odpadkov oziroma analize tal iz predpisa, ki ureja obdelavo biološko razgradljivih odpadkov in uporabo komposta ali digestata, se v posnetku ničelnega stanja vsebnost vsakega izmerjenega parametra poda kot povprečna vsebnost parametra na posameznem vzorčnem mestu v izbrani globini tal. 

(2) Za izdelavo posnetka ničelnega stanja iz prejšnjega odstavka je treba odvzeti najmanj tri povprečne vzorce tal iz vsakega sloja tal v skladu z zahtevami iz priloge 2 tega pravilnika, tako da vsak povprečni vzorec tal pokrije sorazmerni del, skupaj pa celoto vzorčnega mesta, ter izdelati analizo parametrov v skladu z zahtevami iz 4.2 oziroma 4.3 točke priloge 1 tega pravilnika.

(3) Če je določenih več vzorčnih mest, se sprememba povprečne vsebnost izračuna za vsak posamezen parameter za vsako globino na vsakem vzorčnem mestu.

(4) Povprečna vsebnost vsakega izmerjenega parametra se vrednoti v skladu s predpisom, ki ureja stanje tal. 


V. POROČILO TER EVIDENTIRANJE IN SPOROČANJE PODATKOV

14. člen
(poročilo o obratovalnem monitoringu stanja tal)

(1) Izvajalec obratovalnega monitoringa mora za vsako koledarsko leto izvajanja obratovalnega monitoringa stanja tal izdelati poročilo o obratovalnem monitoringu stanja tal (v nadaljnjem besedilu: poročilo).

(2) Poročilo mora vsebovati podatke o:
1. izvajalcu obratovalnega monitoringa (firma in sedež pravne osebe ali samostojnega podjetnika posameznika),
2. zavezancu (firma in sedež) in njegovi dejavnosti,
3. vzorčnih mestih za izvajanje obratovalnega monitoringa stanja tal,
4. vrsti meritev in obsegu parametrov v skladu s 8. členom tega pravilnika, ki so vključeni v obratovalni monitoring stanja tal,
5. pogostosti in času vzorčenja,
6. načinu in uporabljenih metodah vzorčenja,
7. opremi za vzorčenje, vključno s kakovostjo merilne opreme,
8. pogojih hrambe vzorcev,
9. izmerjenih vsebnostih posameznih parametrov obratovalnega monitoringa stanja tal na vsakem vzorčnem mestu v skladu z 12. členom tega pravilnika, vključno s povprečnimi vsebnostmi teh parametrov,
10. izmerjenih vsebnosti parametrov v posnetku ničelnega stanja vsakega vzorčnega mesta v skladu z 12. členom tega pravilnika, vključno s povprečnimi vsebnostmi teh parametrov,
11. uporabljenih analiznih metodah in merilni opremi ter merilni negotovosti in meji določljivosti uporabljenih analiznih metod,
12. rezultatih spremembe vsebnosti parametrov na vsakem vzorčnem mestu v skladu z 12. členom tega pravilnika,
13. vrednotenju parametrov na vsakem vzorčnem mestu v skladu z 12. členom tega pravilnika,
14. sklepnih ugotovitvah o vplivu na tla ter o pomanjkljivostih in negotovostih, ki so povezane s podatki o tleh in s pripravo poročila, in
15. kontaktno osebo izvajalca obratovalnega monitoringa za zagotavljanje dodatnih informacij glede vzorčenja tal in interpretacijo podatkov o vzorčenju in rezultatih analize tal.

(3) Sklepne ugotovitve iz 14. točke prejšnjega odstavka morajo vključevati strokovno obrazložitev vrednotenja parametrov z vidika kemijske in pedološke stroke ter končno skupno mnenje o vplivu na stanje tal ob hkratnem upoštevanju kemijskega in pedološkega vidika zaradi:
– izvajanja dejavnosti ali obratovanja naprave iz predpisa, ki ureja vrste dejavnosti in naprav, ki lahko povzročajo onesnaževanje okolja večjega obsega, ali
– izvajanja dejavnosti ali obratovanja naprav, ki niso naprave iz predpisa, ki ureja vrste dejavnosti in naprav, ki lahko povzročajo onesnaževanje okolja večjega obsega.

(4) Poročilo mora poleg podatkov iz drugega in tretjega odstavka tega člena vsebovati tudi:
– podatke o posnetku ničelnega stanja območja naprave, če gre za prvo poročilo, izdelano v skladu s tem pravilnikom,
– opis in fotografije vsakega vzorčnega mesta,
– strokovno utemeljitev in obrazložitev morebitnega predloga dodatnih vzorčnih mest iz tretjega odstavka 5. člena tega pravilnika,
– ugotovitve o preveritvi ustreznosti vsakega vzorčnega mesta in
– ugotovitve o morebitnih odstopanjih od zahtev iz 6. člena tega pravilnika.

(5) K poročilu morajo biti priloženi zapisi o vzorčenju tal na obrazcih iz priloge 5 tega pravilnika.

(6) Poročilo zavezanec na obrazcih, ki jih ministrstvo, pristojno za okolje (v nadaljnjem besedilu: ministrstvo), objavi na spletnih straneh Agencije Republike Slovenije za okolje, v elektronski obliki pošlje ministrstvu najpozneje do 31. marca tekočega leta za preteklo koledarsko leto izvajanja obratovalnega monitoringa.

15. člen
(hramba podatkov in poročil)

(1) Podatki iz poročila se hranijo trajno kot del informacijskega sistema okolja v skladu z zakonom, ki ureja varstvo okolja.

(2) Poročilo mora zavezanec hraniti ves čas obratovanja naprave. Če je zavezancu izdana odločba za izvedbo ukrepov ob prenehanju obratovanja naprave, hrani vsa poročila do zaključka izvedbe teh ukrepov.


VI. OSNOVE ZA DOLOČITEV PROGRAMA OBRATOVALNEGA MONITORINGA STANJA TAL

16. člen
(osnove za določitev programa obratovalnega monitoringa stanja tal)

(1) Predlog programa obratovalnega monitoringa stanja tal izdela izvajalec obratovalnega monitoringa in vključuje:
– predlog vzorčnih mest in njihovo število v skladu s 5. in 6. členom tega pravilnika,
– predlog globin vzorčenja v skladu s 7. členom tega pravilnika,
– predlog parametrov obratovalnega monitoringa stanja tal v skladu z 8. členom tega pravilnika,
– pogostost in čas vzorčenja tal v skladu z 9. členom tega pravilnika, 
– analizne metode v skladu z 11. členom tega pravilnika in
– podatke in informacije iz 1., 2., 3., 4.1 oziroma 4.2, 5. in 6. točke iz priloge 1 tega pravilnika.

(2) Če gre za napravo, za katero je predpisana izdelava izhodiščnega poročila v skladu s predpisom, ki ureja vrste dejavnosti in naprav, ki lahko povzročajo onesnaževanje okolja večjega obsega, lahko predlog programa obratovalnega monitoringa stanja tal iz prejšnjega odstavka vključuje le tiste podatke in informacije iz priloge 1 tega pravilnika, ki niso vključeni v izhodiščno poročilo, če podatki in informacije iz izhodiščnega poročila ustrezajo zahtevam iz priloge 1 tega pravilnika in ministrstvo razpolaga s tem izhodiščnim poročilom.

(3) Predlog programa obratovalnega monitoringa stanja tal iz prvega odstavka tega člena mora biti izdelan kot enotno in celovito gradivo ob hkratnem upoštevanju kemijskega in pedološkega vidika.


VII. POGOJI, KI JIH MORA IZPOLNJEVATI POOBLAŠČENI IZVAJALEC OBRATOVALNEGA MONITORINGA STANJA TAL

17. člen
(pooblastilo za izvajanje obratovalnega monitoringa stanja tal)

(1) Pooblastilo za izvajanje obratovalnega monitoringa stanja tal (v nadaljnjem besedilu: pooblastilo) se izda v obsegu, za katerega vlagatelj zaprosi glede na vrsto, področje in obseg izvajanja obratovalnega monitoringa stanja tal, če izpolnjuje pogoje za izvajanje obratovalnega monitoringa stanja tal iz zakona, ki ureja varstvo okolja, in tega pravilnika.

(2) Če pooblaščeni izvajalec obratovalnega monitoringa iz prejšnjega odstavka vloži vlogo za razširitev ali drugo spremembo pooblastila, se izda novo pooblastilo, in sicer za obseg parametrov glede na veljavno pooblastilo in zahtevo pooblaščenega izvajalca obratovalnega monitoringa stanja tal za razširitev oziroma drugo spremembo pooblastila, če izvajalec obratovalnega monitoringa stanja tal izpolnjuje pogoje iz zakona, ki ureja varstvo okolja, in tega pravilnika.

18. člen
(podrobnejši tehnični pogoji za pridobitev pooblastila)

(1) Vlagatelj iz prejšnjega člena mora glede usposobljenosti za izvajanje obratovalnega monitoringa stanja tal izpolnjevati naslednje tehnične pogoje:
1. ima laboratorij z veljavno akreditacijsko listino v skladu s standardom SIST EN ISO/IEC 17025;
2. je usposobljen za analizo parametrov obratovalnega monitoringa stanja tal, katerih meritve izvaja, kar dokazuje na naslednji način:
– s prilogo k akreditacijski listini za akreditirane analizne metode,
– z dokazilom, v katerem so za vsakega od parametrov, na katerega se nanaša vloga za pridobitev pooblastila, dokumentirana merila za analizne metode iz 11. člena tega pravilnika, ki vključujejo navedbo merilne negotovosti in meje določljivosti, in
– s potrdilom o udeležbi v programih preverjanja strokovne usposobljenosti, ki zajemajo analizne metode za parametre, na katere se nanaša vloga za pridobitev pooblastila, pri koncentracijah, ki so značilne za programe monitoringa stanja tal v skladu s pravilnikom, ki ureja monitoring stanja tal, ali z rezultati analiz dostopnih referenčnih materialov, ki so reprezentativni za zbrane vzorce in vsebujejo ustrezne ravni koncentracij glede na okoljske standarde kakovosti za ugotavljanje stanja tal v skladu s predpisom, ki ureja stanje tal, če gre za metode, ki niso v obsegu akreditacije laboratorija iz 1. točke tega odstavka;
3. je usposobljen za vzorčenje in terenski opis tal in ima:
– zaposleno vsaj eno osebo, ki mora imeti v skladu s predpisi, ki urejajo visoko šolstvo, najmanj izobrazbo, ki ustreza ravni izobrazbe, pridobljeni po študijskih programih za pridobitev izobrazbe druge stopnje agronomske ali gozdarske smeri ali druge naravoslovno tehnične smeri s pridobljeno tretjo stopnjo izobrazbe, v okviru katere so pridobljena znanja s področja nastanka in klasifikacije tal, lastnosti tal ter procesov v tleh, z najmanj tremi leti delovnih izkušenj s področja tal, in ki je izdelala najmanj tri strokovne študije, iz katerih je razvidno, da je strokovno usposobljena za vzorčenje tal in ima izkušnje pri določanju parametrov terenskega opisa tal in lastnosti tal, ali
– sklenjeno podizvajalsko pogodbo z eno ali več osebami, ki izpolnjujejo zahteve iz prejšnje alineje;
4. z najmanj tremi obstoječimi referencami (izdelana strokovna študija, potrdilo o udeležbi na izobraževanju ipd.) iz obdobja zadnjih štirih let izkazuje poznavanje zakonodaje s področij stanja tal in monitoringa stanja tal;
5. sklenjeno podizvajalsko pogodbo z eno ali več osebami, ki izpolnjujejo zahteve iz 1., 2. in 4. točke tega odstavka, za analizo parametrov in meritve, ki jih ne zagotavlja vlagatelj sam.

(2) Ne glede na prejšnji odstavek je za izvajanje obratovalnega monitoringa stanja tal usposobljena tudi oseba, ki izpolnjuje naslednje tehnične pogoje in ima:
– zaposleno vsaj eno osebo, ki izpolnjuje zahteve iz prve alineje 3. točke prejšnjega odstavka, in
– sklenjeno podizvajalsko pogodbo z eno ali več osebami, ki izpolnjujejo zahteve iz 1., 2., 4. oziroma 5. točke prejšnjega odstavka.

(3) Programe preverjanja strokovne usposobljenosti iz tretje alineje 2. točke prvega odstavka tega člena organizirajo akreditirane, mednarodno ali nacionalno priznane organizacije, ki izpolnjujejo zahteve ISO/IEC 17043 ali drugega enakovredno mednarodno priznanega standarda. Rezultati udeležbe v teh programih se ocenijo na podlagi sistemov točkovanja, določenih v ISO/IEC 17043, ISO-13528 ali drugem enakovrednem mednarodno priznanem standardu.

19. člen
(vloga za pridobitev pooblastila)

(1) Vloga za pridobitev pooblastila mora vsebovati podatke o vlagatelju (osebno ime in naslov stalnega ali začasnega bivališča oziroma firmo in sedež osebe) ter navedbo postopkov in parametrov v sklopu izvajanja obratovalnega monitoringa stanja tal, na katere se nanaša vloga za pridobitev pooblastila.

(2) Vlogi iz prejšnjega odstavka je treba priložiti tudi dokazila o izpolnjevanju pogojev iz prvega odstavka prejšnjega člena, če jih ministrstvo ne more pridobiti po uradni dolžnosti. Dokazila o izpolnjevanju pogojev iz prvega odstavka prejšnjega člena so:
1. akreditacijska listina preskuševalnega laboratorija v skladu s standardom SIST EN ISO/IEC 17025,
2. priloge k akreditacijski listini za preskusne metode,
3. seznam vseh parametrov v sklopu obratovalnega monitoringa stanja tal, na katere se nanaša vloga za pridobitev pooblastila, z navedbo validiranih in dokumentiranih analiznih metod, ki jih uporablja za analizo posameznega parametra, ter navedbo merilne negotovosti in meje določljivosti za analizo vsakega posameznega parametra,
4. potrdila o udeležbi v programih preskušanja strokovne usposobljenosti za parametre obratovalnega monitoringa stanja tal oziroma potrdila o analizah dostopnih referenčnih materialov, ki so reprezentativni za zbrane vzorce in vsebujejo ustrezne ravni koncentracij glede na programe monitoringa stanja tal v skladu s predpisom, ki ureja monitoring stanja tal, če gre za metode, ki niso v obsegu akreditacije laboratorija iz 1. točke tega odstavka,
5. dokazilo o zaposlitvi ali sklenjena podizvajalska pogodba z osebo iz 3. točke prvega odstavka prejšnjega člena,
6. seznam treh študij, ki se nanašajo na opis pedoloških značilnosti in izvajanje vzorčenja tal in jih je izdelala oseba iz prejšnje alineje,
7. seznam najmanj treh referenc iz 4. točke prvega odstavka prejšnjega člena, ki jih je vlagatelj vloge za pridobitev pooblastila izdelal, ali dokazil o njegovi udeležbi na strokovnih izpopolnjevanjih, posvetovanjih, seminarjih ali drugih oblikah izobraževanja z omenjenega področja v zadnjih štirih letih, če gre za dokazovanje izpolnjevanja pogojev iz 4. točke prvega odstavka prejšnjega člena, in
8. sklenjena podizvajalska pogodba z osebo iz 5. točke prvega odstavka prejšnjega člena, če gre za analize parametrov in meritve, ki jih ne zagotavlja vlagatelj sam.

(3) Če je vlagatelj oseba iz drugega odstavka prejšnjega člena, je treba k vlogi iz prvega odstavka tega člena priložiti dokazila iz prvega odstavka prejšnjega člena, če jih ministrstvo ne more pridobiti po uradni dolžnosti. Dokazila o izpolnjevanju pogojev iz drugega odstavka prejšnjega člena so:
– seznam najmanj treh študij, ki se nanašajo na opis pedoloških značilnosti in izvajanje vzorčenja tal in jih je izdelala oseba iz prve alineje drugega odstavka prejšnjega člena,
– sklenjena podizvajalska pogodba z osebo iz druge alineje drugega odstavka prejšnjega člena, ki ji morajo biti priložena dokazila o izpolnjevanju pogojev iz 1., 2., 3., 4. in 7. točke prejšnjega odstavka, in
– seznam najmanj treh referenc iz 4. točke prvega odstavka prejšnjega člena, ki jih je vlagatelj vloge za pridobitev pooblastila izdelal, ali dokazil o njegovi udeležbi na strokovnih izpopolnjevanjih, posvetovanjih, seminarjih ali drugih oblikah izobraževanja z omenjenega področja v zadnjih štirih letih, če gre za dokazovanje izpolnjevanja pogojev iz 4. točke prvega odstavka prejšnjega člena.

20. člen
(podrobnejši razlogi za odvzem pooblastila)

Podrobnejši razlogi za odvzem pooblastila so, če pooblaščeni izvajalec obratovalnega monitoringa stanja tal več kot dvakrat:
– zaporedoma ne sodeluje ali neuspešno sodeluje v mednarodnem medlaboratorijskem primerjalnem preskušanju ali v programih medlaboratorijskega primerjalnega preskušanja, ki jih za pooblaščene izvajalce obratovalnega monitoringa stanja tal organizira ministrstvo,
– ne izvede obratovalnega monitoringa stanja tal na vzorčnih mestih v skladu s tem pravilnikom,
– ne izvede obratovalnega monitoringa stanja tal za parametre v skladu s tem pravilnikom,
– ne izvede obratovalnega monitoringa stanja tal s pogostostjo v skladu s tem pravilnikom,
– ne izvede obratovalnega monitoringa stanja tal z uporabo metod iz tega pravilnika,
– ne izvede vrednotenja parametrov obratovalnega monitoringa stanja tal ali ga izvede v nasprotju s tem pravilnikom ali
– ne izdela poročila o obratovalnem monitoringu stanja tal v skladu s tem pravilnikom.


VIII. PREHODNE IN KONČNI DOLOČBI

21. člen
(veljavnost pooblastil)

(1) Osebe, ki imajo pooblastilo za izvajanje obratovalnega monitoringa tal v skladu s Pravilnikom o obratovalnem monitoringu pri vnosu nevarnih snovi in rastlinskih hranil v tla (Uradni list RS, št. 55/97, 41/04 – ZVO-1 in 99/13), lahko izvajajo obratovalni monitoring stanja tal v skladu s tem pravilnikom do izteka veljavnosti pooblastila.

(2) Osebe, ki imajo pooblastilo za izvajanje obratovalnega monitoringa tal v skladu s Pravilnikom o obratovalnem monitoringu stanja tal (Uradni list RS, št. 53/15), lahko izvajajo obratovalni monitoring stanja podzemne vode v skladu s tem pravilnikom do izteka veljavnosti pooblastila.

22. člen
(posnetek ničelnega stanja)

Posnetek ničelnega stanja iz 4. točke priloge 1 Pravilnika o obratovalnem monitoringu stanja tal (Uradni list RS, št. 53/15) se šteje za posnetek ničelnega stanja po tem pravilniku.

23. člen
(dokončanje postopkov)

Postopki za pridobitev ali spremembo okoljevarstvenega dovoljenja in postopki za pridobitev pooblastila za izvajanje obratovalnega monitoringa, začeti pa ne dokončani do uveljavitve tega pravilnika, se dokončajo v skladu s tem pravilnikom.

24. člen
(prenehanje veljavnosti)

Z dnem uveljavitve tega pravilnika preneha veljati Pravilnik o obratovalnem monitoringu stanja tal (Uradni list RS, št. 53/15).

25. člen
(začetek veljavnosti)

Ta pravilnik začne veljati petnajsti dan po objavi v Uradnem listu Republike Slovenije.

PRILOGA 1: OSNOVE ZA IZDELAVO PROGRAMA OBRATOVALNEGA MONITORINGA STANJA TAL

Predlog programa obratovalnega monitoringa stanja tal v skladu z zahtevami iz prvega odstavka 16. člena tega pravilnika vključuje naslednje podatke in informacije:

1. Opis naprave in tehnološkega procesa

Kratek opis naprave, tehnološkega procesa v njej ali njenem posameznem delu glede na vrsto naprave in opredelitev predvidenih vsebnosti onesnaževal, ki se uporabljajo, proizvajajo, izpuščajo v okolje iz naprave ali njenega dela ali se skladiščijo na območju naprave.

2. Opis značilnosti na območju naprave

Opis značilnosti na območju naprave vključuje najmanj:

2.1 opis tal in pedoloških razmer, iz katerih je mogoče določiti pedosistematsko enoto tal in sklepati na prostorsko porazdelitev tal na območju naprave. Podatki se pridobijo iz pedološke karte, ki je dostopna na spletnih straneh Agencije Republike Slovenije za okolje, in z opisom morfoloških lastnosti tal na podlagi sondiranja ali izkopov talnih profilov, ki se izvedejo v postopku izdelave posnetka ničelnega stanja;

2.2 lokacijo s koordinatami in položaj območja naprave z navedbo nadmorske višine, naklona in ekspozicije;

2.3 opis geomorfoloških značilnosti, ki obsega opis makro- in mikroreliefa na območju naprave, ter hidroloških značilnosti;

2.4 opis obstoječih in predvidenih obremenitev na območju naprave in na njenem vplivnem območju vključuje:
· navedbo lokacij ali delov naprave, kjer se onesnaževala uporabljajo, proizvajajo, izpuščajo v okolje iz naprave ali njenega dela, se skladiščijo ali odlagajo na območju naprave, vključno z njihovimi  količinami ter podatki o njihovih fizikalno kemijskih lastnostih, kot so sestava, stanje (trdno, tekoče ali plinasto), topnost, mobilnost, obstojnost ipd.,
· navedbo vseh prevoznih poti za onesnaževala iz prešnje alineje na območju naprave in opis njihovega nastajanja ali izpuščanja v okolje,
· navedbo lokacij in delov naprave, kjer lahko pride do nenadzorovanega izpusta onesnaževal, ter opis okoliščin ali dogodkov, ki lahko privedejo do nenadzorovanega izpusta onesnaževal (npr. zaradi nesreč ali drugih izrednih dogodkov),
· navedbo drugih točkovnih virov onesnaževanja na vplivnem območju naprave, ki bi lahko povzročili dodatno onesnaževanje z onesnaževali iz prve alineje te točke na območju naprave,
· navedbo razpršenih virov onesnaževanja z onesnaževali iz prve alineje te točke iz kmetijstva, poselitve, prometa ipd. na območju naprave;

2.5 prikaz varovanih in zavarovanih območij ter območij zavarovanih vrst po predpisih, ki urejajo ohranjanje narave, občutljivih in ranljivih območij po predpisih, ki urejajo varstvo okolja ter varstvenih in ogroženih območij po predpisih, ki urejajo vode na območju naprave in njenem vplivnem območju;

2.6 opis pretekle rabe tal na območju naprave.

3. Ocena možnega območja širjenja onesnaževal v tleh

Ocena možnega območja širjenja onesnaževal v tleh se izdela za različne scenarije ob upoštevanju lastnosti tal in možni mobilnosti onesnaževal v tleh na območju naprave. Pri tem je treba upoštevati posledice posameznega scenarija z vidika vpliva na stanje tal. Obravnavati je treba najmanj naslednje scenarije:
· normalno obratovanje naprave ali njenega dela,
· morebitni izpad ali okvaro v delovanju naprave ali njenega dela in
· morebitno odtekanje ali nenadzorovane izpuste onesnaževal na območju naprave ali njenem delu.

4. Posnetek ničelnega stanja tal

4.1 Posnetek ničelnega stanja tal na območju naprave iz predpisa, ki ureja vrste dejavnosti in naprav, ki lahko povzročajo onesnaževanje okolja večjega obsega in posnetek ničelnega stanja tal na območju naprave, ki ni naprava iz predpisa, ki ureja vrste dejavnosti in naprav, ki lahko povzročajo onesnaževanje okolja večjega obsega, se izdela na podlagi vzorčenja in analiz vzorcev tal v skladu z zahtevami iz prvega odstavka 5. člena, 6. in 7. člena tega pravilnika, ki obsegajo osnovne parametre tal iz priloge 3 tega pravilnika, parametre zadevnih nevarnih snovi, in najmanj tiste parametre, ki so posledica pretekle obremenitve tal oziroma se pričakujejo glede na predvidene obremenitve tal, z upoštevanjem podatkov in informacij iz 1., 2. in 3. točke te priloge. Če gre za posnetek ničelnega stanja na območju, na katerem v času uveljavitve tega pravilnika deluje naprava ali se izvaja dejavnost in ima veljavno okoljevarstveno dovoljenje, se upošteva tudi četrti odstavek 5. člena tega pravilnika.

Izbor in število vzorčnih mest morata biti zasnovana tako, da se ob ustrezni gostoti in razporeditvi vzorčnih mest pridobijo jasne in nedvoumne informacije o tleh na območju naprave, pri čemer je treba posebej izpostaviti lokacije, kjer obstaja največja možnost morebitnega onesnaženja tal zaradi delovanja naprave, ter na podlagi analiz vzorcev tal podatki o vsebnostih zadevnih nevarnih snovi v tleh, njihovi variabilnosti in mobilnosti skozi plasti tal.

Posnetek ničelnega stanja je namenjen:
– pripravi predloga programa obratovalnega monitoringa stanja tal za izvajanje obratovalnega monitoringa stanja tal, 
– ugotovitvi ničelnega stanja vsakega izbranega vzorčnega mesta iz prvega odstavka 12. člena tega pravilnika in 
– primerjavi stanja tal med obratovanjem in po prenehanju delovanja naprave.

4.2 Posnetek ničelnega stanja za namen izdelave ocene kakovosti tal iz predpisa, ki ureja obremenjevanje tal z vnašanjem odpadkov, se izdela v skladu z zahtevami iz petega odstavka 6. člena, 7. člena in četrtega odstavka 9. člena tega pravilnika ter zahtevami iz priloge 2 tega pravilnika na podlagi vzorčenja in analiz vzorcev tal, ki obsegajo parametre iz priloge 3 tega pravilnika z upoštevanjem:
– opisa tal in pedoloških razmer, iz katerih je mogoče določiti pedosistematsko enoto tal in sklepati na prostorsko porazdelitev tal na območju predvidenega vnosa zemeljskega izkopa ali umetno pripravljene zemljine,
– geomorfoloških značilnosti, ki obsegajo opis makro- in mikroreliefa ter hidroloških značilnosti na območju predvidenega vnosa zemeljskega izkopa ali umetno pripravljene zemljine ter
– informacij iz točk 2.5. in 2.6 te priloge.

Oceno kakovosti tal se izdela tako, da se ob ustrezni gostoti vzorčnih mest pridobijo jasne in nedvoumne informacije o tleh na območju predvidenega vnosa zemeljskega izkopa ali umetno pripravljene zemljine ter na podlagi analiz vzorcev tal podatki o vsebnostih snovi v tleh, njihovi variabilnosti in mobilnosti skozi plasti tal.

Posnetek ničelnega stanja je namenjen:
– ugotovitvi ničelnega stanja vsakega izbranega vzorčnega mesta iz 13. člena tega pravilnika in
– dokazovanju ekološkega izboljšanja stanja tal zaradi vnosa zemeljskega izkopa ali umetno pripravljene zemljine.

4.3 Posnetek ničelnega stanja za namen izdelave analize tal iz predpisa, ki ureja obdelavo biološko razgradljivih odpadkov in uporabo komposta ali digestata, se izdela v skladu z zahtevami iz petega odstavka 6. člena, 7. člena in četrtega odstavka 9. člena tega pravilnika ter zahtevami iz priloge 2 tega pravilnika na podlagi vzorčenja in analiz vzorcev tal, ki obsegajo parametre iz priloge 3 tega pravilnika z upoštevanjem:
–  opisa tal in pedoloških razmer, iz katerih je mogoče določiti pedosistematsko enoto tal in sklepati na prostorsko porazdelitev tal na območju predvidenega vnosa komposta ali digestata,
– geomorfoloških značilnosti, ki obsegajo opis makro- in mikroreliefa ter hidroloških značilnosti na območju predvidenega vnosa komposta ali digestata in
– informacij iz točk 2.5. in 2.6 te priloge.

Izbor vzorčnih mest mora biti zasnovan tako, da se ob ustrezni gostoti vzorčnih mest pridobijo jasne in nedvoumne informacije o tleh na območju predvidenega vnosa komposta ali digestata ter na podlagi analiz vzorcev tal podatki o vsebnostih snovi v tleh, njihovi variabilnosti in mobilnosti skozi plasti tal.

Posnetek ničelnega stanja je namenjen:
– ugotovitvi ničelnega stanja vsakega izbranega vzorčnega mesta iz 13. člena tega pravilnika in
– dokazovanju izboljšanja stanja tal zaradi predvidenega vnosa komposta ali digestata.


5. Načrt vzorčenja tal

Načrt vzorčenja tal se izdela na podlagi ocene možnega območja širjenja onesnaževal v tleh iz 3. točke te priloge in na podlagi posnetka ničelnega stanja tal iz prejšnje točke. Izdelan mora biti v pisni obliki z grafičnimi prilogami v obliki risb in shem, iz katerih so razvidne povezave med viri emisij, procesi in potmi, po katerih se onesnaževala lahko širijo, ter območja morebitnega onesnaženja. Iz načrta vzorčenja tal mora biti razviden ter strokovno utemeljen in obrazložen predlog lokacij vzorčnih mest in njihovo število, globine vzorčenja ter pogostost vzorčenja in čas vzorčenja tal.

Iz načrta vzorčenja tal mora biti razviden tudi razpored lokacij vzorčnih mest, na katerih se bo izvajalo vzorčenje tal, glede na ocenjeno stopnjo morebitne onesnaženosti tal, ugotovljene s posnetkom ničelnega stanja tal.

Pri pripravi načrta vzorčenja se izhaja iz zahtev v skladu s SIST ISO 10381-1, ISO 10381-4 in SIST ISO 10381-5 ali drugim enakovrednim mednarodno priznanim standardom.

5.1 Predlog lokacij vzorčnih mest in njihovo število 

Predlog lokacij vzorčnih mest in njihovo število se določi z upoštevanjem zahtev iz 5. člena tega pravilnika ter na podlagi ocene možnega območja širjenja onesnaževal v tleh tako, da je mogoče zajeti morebitni vpliv katerega koli scenarija iz 3. točke te priloge.

Predlog lokacij vzorčnih mest in njihovo število obsega zlasti:
· predvideno lego vzorčnih mest, opredeljeno s koordinatami v državnem koordinatnem sistemu za raven merila 1:500 ali v drugem ustreznem merilu glede na velikost območja naprave, in
· število vzorčnih mest.

V predlogu vzorčnih mest je treba podati strokovne obrazložitve in utemeljitve izbire vzorčnih mest in njihovega števila iz 5. člena tega pravilnika, iz katerih je razvidno, da gre za skupni predlog izvajalcev obratovalnega monitoringa pedološke in kemijske stroke.

V predlogu vzorčnih mest je treba podati tudi predlog ureditve vzorčnega mesta ob upoštevanju zahtev za ureditev vzorčnega mesta iz 6. člena tega pravilnika.

Če se vzorčna mesta predlagajo na obstoječih vzorčnih mestih, vključno z vzorčnimi mesti, ki so bila vzpostavljena za posnetek ničelnega stanja tal na območju naprave, je treba opredeliti njihovo lego s koordinatami v državnem koordinatnem sistemu za raven merila 1:500 ali v drugem ustreznem merilu glede na velikost območja naprave. Podati je treba njihove značilnosti in oceno ustreznosti njihove lege in tehničnih značilnosti za izvajanje obratovalnega monitoringa stanja tal ter podati ugotovitve glede izpolnjevanja zahtev za ureditev vzorčnega mesta iz 6. člena tega pravilnika.

5.2 Predlog parametrov obratovalnega monitoringa stanja tal ter pogostost in čas vzorčenja

Predlog parametrov obratovalnega monitoringa stanja tal ter pogostost in čas vzorčenja morajo biti določeni v skladu z 8. in 9. členom tega pravilnika. K predlogu parametrov obratovalnega monitoringa stanja tal morajo biti priložene obrazložitve in utemeljitve razlogov za vključitev ali nevključitev parametrov.

Če je zaradi povečanja zanesljivosti rezultatov obratovalnega monitoringa stanja tal potrebna večja pogostost vzorčenja in meritev, mora biti to v predlogu strokovno utemeljeno in obrazloženo.

6. Kartografske priloge

Kartografske priloge obsegajo:
· prikaz območja naprave in njenih delov,
· prikaz obstoječih virov onesnaževanja (točkovnih in razpršenih) na predvidenem območju naprave in
· predlog lokacij vzorčnih mest in njihovo število.


PRILOGA 2: ODVZEM IN PRIPRAVA VZORCEV

1. Oprema za odvzem vzorcev na terenu

Obvezna oprema je oprema za izvedbo vzorčenja na terenu in obsega:
– obrazec za zapis o vzorčenju iz priloge 5 tega pravilnika;
– lopata, nož, meter;
– ustrezno orodje za vzorčenje tal ali naprava, ki izpolnjuje zahteve v skladu s SIST ISO 10381-2 ali drugim enakovredno mednarodno priznanim standardom, ki ne vpliva na kakovost odvzetega vzorca,
– oprema za določitev lokacij vzorčnih mest z natančnostjo vsaj  5 metrov (GPS, topografska karta, DOF, kompas, višinomer);
– barvni atlas tal (Munsell Soil Color Chart)[footnoteRef:1]; [1: Macbeth Division of Kollmorgen lnstruments Corporation] 

– raztopina solne kisline (1:3); 
– raztopina kalcijevega klorida za merjenje pH;
– elektronski terenski pH meter ali indikator (pH 2–9);
– fotografski aparat;
– jekleni merilni trak dolžine 50 m in trasirke;
– vedra;
– vrečke za odvzem vzorcev brez primesi, ki bi lahko vplivale na kakovost vzorca;
– deionizirana voda in papirnate brisače za čiščenje sonde oziroma svedra in orodja,
– hladilna torba oziroma ustrezno urejen prostor (zatemnjen in ohlajen) za prevoz vzorcev.

2. Odvzem vzorca na terenu

Za obratovalni monitoring stanja tal se odvzamejo sestavljeni vzorci tal. Vzorci se odvzamejo iz najmanj dveh globin:
· površinski vzorec tal na globini 0–5 cm ali 0–20 cm ali na drugi globini glede na sloje ali horizonte tal v skladu z načrtom vzorčenja iz priloge 1 tega pravilnika in
· spodnji vzorec tal na globini 20–30 cm ali na drugi globini glede na sloje ali horizonte tal v skladu z načrtom vzorčenja iz priloge 1 tega pravilnika.

Če se vzorec tal odvzema na kmetijskih zemljiščih, ga je treba odvzeti pred gnojenjem in setvijo oziroma saditvijo rastlin ali po spravilu posevkov.

Vzorca tal se ne sme vzeti med ali takoj po dolgem obdobju suše (več kot 30 dni) ali ko so tla zmrznjena, poplavljena, prekrita s snegom ali nasičena z vodo.

Vzorec tal iz posameznega sloja ali horizonta tal je glede na velikost vzorčnega mesta sestavljen iz 10 do 25 enot vzorca tal, odvzetih na istem vzorčnem mestu.

Za posamezni vzorec tal se odvzame 2 do 3 kg svežih tal. Če to ni mogoče, je treba razloge za odvzem manjših količin svežih tal navesti v zapisu o vzorčenju tal iz priloge 5 tega pravilnika.

Vzorci tal na globinah iz prvega odstavka tega poglavja se odvzamejo v skladu s SIST ISO 10381-2 in SIST ISO 10381-3 ali drugim enakovredno mednarodno priznanim standardom.

Mesto vzorčenja in najbolj reprezentativna sonda z vzorcem tal se fotografirata in fotografija se priloži k zapisu o vzorčenju tal iz priloge 5 tega pravilnika. Če so tla na vzorčnih mestih heterogena ali kadar se zaradi statistične obdelave odvzame več sestavljenih vzorcev, se naredi več fotografij in se jih priloži k zapisu o vzorčenju tal iz priloge 5 tega pravilnika.


3. Označevanje in prevoz vzorcev

Odvzeti vzorci tal morajo biti zavarovani pred dnevno svetlobo in od odvzema do oddaje v laboratoriju izvajalca obratovalnega monitoringa stanja tal shranjeni v embalaži v skladu z zahtevami iz drugega odstavka 11. člena tega pravilnika. Vzorce je treba dostaviti v laboratorij izvajalca obratovalnega monitoringa stanja tal najpozneje v 24 urah po njihovem odvzemu in jih je treba med prevozom v laboratorij hraniti v terenskih hladilnikih pri temperaturi do 15°C.

Odvzeti vzorci tal morajo biti označeni tako, da je z oznake razvidno najmanj:
· ime zavezanca,
· kraj vzorčenja,
· oznaka vzorčnega mesta,
· koordinate vzorčnega mesta v državnem koordinatnem sistemu,
· globina odvzema vzorca in sloj ali horizont tal,
· datum vzorčenja in
· ime in priimek ter podpis vzorčevalca.

4. Predpriprava vzorcev v laboratoriju

Predpriprava vzorcev za fizikalno - kemijske analize iz pete alineje 4. člena tega pravilnika poteka v laboratoriju izvajalca obratovalnega monitoringa, pri čemer se:
· laboratorijski suhi in laboratorijski sveži vzorec uporabita v nadaljnjem postopku merjenja parametrov, ki so predmet obratovalnega monitoringa stanja tal, zaradi ugotavljanja vpliva posrednega ali neposrednega vnosa onesnaževal v ali na tla;
· rezervni vzorec pripravi iz najmanj ¼ homogeniziranega svežega vzorca tal in se shrani v laboratoriju v stekleni embalaži pri temperaturi največ 10°C v temnem prostoru eno leto od oddaje poročila o obratovalnem monitoringu stanja tal; uporabi se ga v primeru nejasnosti pri meritvah ali interpretaciji analitskega rezultata pedoloških parametrov ali anorganskih nevarnih snovi. Hrani ga izvajalec obratovalnega monitoringa stanja tal najmanj eno leto od oddaje poročila o obratovalnem monitoringu stanja tal.

Predpriprava vzorcev poteka po postopku, razvidnem iz sheme na sliki 1 te priloge, v skladu s SIST ISO 11464 in ISO 14507 ali drugim enakovrednim mednarodno priznanim standardom, pri čemer je sušenje treba izvesti tako, da so vzorci suhi v 24 urah, razen če v standardih za določevanje posameznih parametrov ni navedeno drugače.

5. Priprava vzorcev v laboratoriju

Za pripravo vzorca za analizo anorganskih parametrov tal iz priloge 3 tega pravilnika se uporablja standard SIST ISO 11466 oziroma ISO 12914 ali drug enakovredno mednarodno priznan standard.

Za pripravo vzorca za analizo organskih parametrov tal iz priloge 3 tega pravilnika se uporablja standard ISO 14507 ali drug enakovredno mednarodno priznan standard, razen če v standardih za določevanje posameznih parametrov ni navedeno drugače.

Rezultati analiz pedoloških parametrov se podajajo na zračno suh vzorec.



Slika 1: Shema predpriprave vzorcev v laboratoriju

PRILOGA 3: PARAMETRI Z ENOTAMI IN STANDARDI ANALIZNIH METOD

	Parameter
	Enota
	Standard

	pedološki parametri 
	
	

	suha snov (s.s.)
	%
	SIST ISO 11465 

	pH ekstrakcija s KCl ali pH ekstrakcija s CaCl2
	-
	SIST ISO 10390

	delež organske snovi
	%
	SIST ISO 10694 oziroma SIST ISO 14235 – modificirano po Walkely-Black-u 

	skupni dušik  
	%
	ISO 13878

	rastlinam dostopna fosfor in kalij
	mg P2O5/100g
mg K2O/100g
	ÖNORM   L  1087

	zrnavost tal (tekstura)
	· 
	SIST ISO 11277 oziroma  SIST – ISO CEN TS 17892- 4 

	kationska izmenjalna kapaciteta (CEC)
	mmolc/100 g tal
	SIST ISO 13536  (potencialna CEC)
oziroma vsota bazičnih kationov, merjenih po ekstrakciji z amonacetatom (pH=7,0) in izmenljive kislosti določene z BaCl2 - TEA (pH=8,0) - metodi 4B1a1b1-4 in 4B2a1a1, Kellogg Soil Survey Laboratory Methods Manual, Version 5.0, 2014. 

	prostorninska (volumska) gostota 
	g/cm3
	SIST EN ISO 11272

	električna prevodnost 
	μS/cm
	SIST ISO 11265

	
	
	

	anorganski parametri 
	
	

	antimon (Sb) 
	mg/kg s.s.
	SIST EN ISO 17294 oziroma ISO 22036

	arzen (As)  
	mg/kg s.s.
	SIST EN ISO 17294 oziroma SIST EN ISO 11969 oziroma ISO 22036

	baker (Cu)
	mg/kg s.s.
	SIST EN ISO 17294 oziroma SIST ISO 11047 oziroma ISO 22036

	cink (Zn)
	mg/kg s.s.
	SIST EN ISO 17294  oziroma SIST ISO 11047

	kadmij (Cd)  
	mg/kg s.s.
	SIST EN ISO 17294  oziroma SIST ISO 11047 oziroma ISO 5961 oziroma  ISO 22036

	kobalt (Co)
	mg/kg s.s.
	SIST EN ISO 17294  oziroma SIST ISO 11047

	krom (Cr, skupni)   
	mg/kg s.s.
	SIST EN ISO 17294  oziroma SIST ISO 11047 oziroma  ISO 22036

	molibden (Mo)
	mg/kg s.s.
	SIST EN ISO 17294 oziroma ISO 22036

	nikelj (Ni) 
	mg/kg s.s.
	SIST EN ISO 17294 oziroma SIST ISO 11047 oziroma ISO 22036

	svinec (Pb) 
	mg/kg s.s.
	SIST EN ISO 17294 oziroma SIST ISO 11047 oziroma ISO 22036

	živo srebro (Hg)  
	mg/kg s.s.
	SIST EN ISO 12846 oziroma ISO 16772

	fluoridi (F-, celotni) ekstrakcija z NaOH po US EPA
	mg/kg s.s.
	SIST ISO 11466 in ISO 10359-1

	cianid (skupni)
	mg/kg s.s.
	SIST ISO 11466 in ISO 11262

	
	
	

	organski parametri 
	
	

	benzo(a)piren (BaP)
	mg/kg s.s.
	SIST ISO 13877 oziroma ISO 18287

	DDT/DDD/DDE1)
	mg/kg s.s.
	ISO 10382

	drini2)
	mg/kg s.s.
	ISO 10382

	HCH spojine3)
	mg/kg s.s.
	ISO 10382

	PAH4)
	mg/kg s.s.
	SIST ISO 13877 oziroma ISO 18287

	poliklorirani bifenili (PCB)5)
	mg/kg s.s.
	ISO 10382

	heksaklorobenzen
	mg/kg s.s.
	SIST ISO 15009

	ogljikovodiki C10 – C40
(mineralna olja)
	mg/kg s.s.
	SIST EN ISO 16703

	organoklorni pesticidi 
	mg/kg s.s.
	ISO 10382


1) prikaže se kot seštevek DDT, DDD in DDE
2) prikaže se kot seštevek aldrina, dieldrina in endrina
3) prikaže se kot seštevek α-HCH, β-HCH, γ-HCH, δ-HCH
4) skupna koncentracija PAH je seštevek naftalena, antracena, fenantrena, krizena, fluorantena, benzo(a)antracena, benzo(a)pirena, benzo(ghi)perilena, benzo(k)fluorantena in indeno(1,2,3)pirena.
5) PCB  se prikaže kot seštevek PCB 28, PCB 52, PCB 101, PCB 118, PCB 138, PCB 153 in PCB 180

Za analizo pesticidov, ki niso pesticidi iz te priloge (organofosforni, triazinski, karbamati in drugi), se po izvedeni ekstrakciji uporabljata metodi plinske kromatografije z masno selektivnim detektorjem ali tekočinske kromatografije z masno selektivnim detektorjem oziroma druga mednarodno priznana metoda, ki daje primerljive rezultate.

Priprava vzorcev za analizo parametrov je opisana v 5. točki priloge 2 tega pravilnika.



PRILOGA 4: SPREJEMNI LIST VZORCEV TAL ZA OBRATOVALNI MONITORING STANJA TAL

	ODVZEM VZORCEV IZVEDEL:

Institucija/laboratorij: ________________________________________
Odgovorna oseba za odvzem vzorcev (ime in piimek): _________________________________ Podpis:____________




	Morebitne opombe osebe, ki je izvedla odvzem vzorcev
	_________________________________________________________
__________________________________________________________
__________________________________________________________




SEZNAM VZORCEV
	zap.št.                                        
	oznaka vzorca
	globina
	navedba parametrov, vrste analiz in analitskih postopkov, ki jih je treba izvesti za posamezni vzorec


	1
	
	
	

	2
	
	
	

	3
	
	
	

	4
	
	
	

	5
	
	
	

	6
	
	
	

	7
	
	
	

	8
	
	
	

	9
	
	
	

	10
	
	
	

	11
	
	
	

	12
	
	
	

	13
	
	
	

	14
	
	
	

	15
	
	
	




	Vzorce sprejel za izvedbo analiz
(ime in priimek) : _____________________
	
Datum:______________
	
Podpis:______________






PRILOGA 5: ZAPIS O VZORČENJU TAL

	ZAPIS O VZORČENJU NA VZORČNEM MESTU 

	Oznaka vzorčnega mesta (koda):


	Vzorčenje:      prvo              ponovno           posebno:                                                (obkroži)            ničelno         obratovalni            navedi  
                          stanje           monitoring             razlog

	
	
	
Odvzeti vzorci (oznaka vzorčenega mesta in globine):

	I. Splošni podatki vzorčenja
	

	TIP TAL1:
	Možni viri onesnaženja
	Vreme ob vzorčenju
	

	MATIČNA PODLAGA1:
	01 tovarna
02 odlagališče
03 (divje) smetišče
04 cesta/promet
05 privatna kurišča
06 kmetijski obrat
07 gnojišče
08 poplavne vode
09 urbano, mesto
10 ______________
	01 sončno
02 oblačno
03 delno jasno
04 po nevihti
05 po kratk. dežju
06 po deževju
07 vetrovno


10___________
	Izvajalec vzorčenja:

Organizacija:_______________________________________________
Naslov:____________________________________________________
Vzorčenje izvedel (TISKANO):_________________________________
Datum: ___.___.20___     Podpis vzorčevalca:____________________

Podpis pooblaščene osebe zavezanca:_____________________________

	METODA VZORČENJA:
	
	
	

	OPREMA ZA ODVZEM IN PREVOZ VZORCEV:
	
	
	

	RABA TAL:      (navedi)
	
	
	
	



II. Skica lokacij vzorčnih mest 
	II. Skica vzorčenja:
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	
	


Označi vzorčna in odvzemna mesta, pomembne objekte in značilnosti, po katerih je mogoča orientacija v prostoru: ceste, hiše, različna raba tal itd.  
Nariši in označi tudi centroid posameznega vzorčnega mesta! Če ni mogoče narisati razločne skice (na primer veliko vzorčnih mest), je treba priložiti dodatne ločene skice. Namesto skice so lahko vzorčna mesta označena na DOF posnetku ali karti z ustrezno topografsko podlago in priložena.
	Opombe ob vzorčenju:
	

	

	

	

	

	

	





1Slovenska klasifikacija tal, dostopna na spletni strani ministrtva, pristojnega za okolje              
III. Opis tal na vzorčnem mestu
	Vzorčno 
mesto     
                                     oznaka/koda                                   naziv vzorčnega mesta (opisno ime)


	Projekcija D96/TM ali D48/GK (obkroži):

X: _________________ m      Y:_________________ m
	Nadmorska  višina:
 
      __________ m
    

	RELIEF
	OBLIKA
RELIEFA
	NAKLON IN EKSPOZICIJA
	STANJE POVRŠINE VZORČNEGA MESTA
(obkroži oziroma opiši prevladujoče stanje)
	OPOMBE VZORČNEGA MESTA

	1  ravnina
2  greben
3  sredina pobočja
4  vznožje pobočja
5  plato
6  dno doline
7  vrtača
8  terasa
10 drugo______________
	1  ni pobočja
2  enakomerna
3  konkavna
4  konveksna
5  terasasta
6  nepravilna


10 drugo____________
	
Naklon:   ________ %

Expozicija:________
	1 travna površina (travnik, pašnik)
2 okrasna zelenica
3 grmičevje
4 drevesa
5 prod/grušč
6 gola tla (brez vegetacije)
7 skalovitost/kamnitost


10 drugo:________________________________________
	

	
	
	

	
	

	SKICA IN MORFOLOŠKI OPIS TALNEGA  PROFILA:Označi talne horizonte ter dololoči morfološke lastnoti (glej legendo spodaj)!  OZNAČI GLOBINO ODVZETIH VZORCEV!                         FOTOGRAFIJA PROFILA : DA / NE  (OBKROŽI)

	GLOBINA
	SLOJ /
	 SKICA  (označi
	KONZISTENCA
	STRUKTURA
	TEKSTURA
	BARVA
	ORGANSKA
	VLAŽNOST
	PREKORE-
	SKELET
	DRUG MATERIAL 

	cm
	HORIZONT
	 sloje vzorčenja)
	
	stopnja
	
	izraženost.
	(TR)
	
	SNOV
	OB OPISU
	NINJENOST
	vol. %
	velikost
	oblika
	vrsta              vol. %    velikost

	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	

	
	
	
	
	
	
	
	
	
	
	
	
	
	
	
	



Legenda za morfološki opis tal:
	KONZISTENCA
	
stopnja
	STRUKTURA 
	
izraženost 
	TEKSTURA
	BARVA
	ORGANSKA 
SNOV
	VLAŽNOST 
OB   OPISU
	PREKORENINJENOST 
	SKELET 
	MATIČNE  
velikost 
	PODLAGE
oblika 
	DRUG MATERIAL

	 S  sipek      R rahel 
 D drobljiv   G gost
 Z  zbit        T trd
 M mazav    N gnetljiv
 L  lepljiv     P plastičen


	1  lahko
2  dobro
3  nekoliko
4  srednje
5  težko
6  zelo težko
	N  nestrukturen
B  brezstrukturen
M  mrvičast
G  grudičast
O  oreškast
P   poliedričen
R  prizmatičen
S  stebričast
L  llističast
	 4  dobra
 3  srednja
 2  slaba
 1  ni strukture 
	teksturni razred -  

kvalitativna ocena po ameriški  teksturni klasifikaciji
	Koda barve

Munsell
Soil
Colour
Chart
	 7  organski
 6  zelo močno 
 5  močno humozen
 4  humozen
 3  srednje humozen
 2  slabo humozen
 1  mineralen
 8  po rovih 
	 1  suh
 2  suh/svež
 3  svež
 4  svež/vlažen
 5  vlažen
 6  moker
	 6  zelo goste
 5  goste 
 4  srednjegoste
 3  redke
 2  posamezne
 1  neprekoreninjen
	
vol.  %
	
povprečna 
in maksimalna velikost 
v cm
	
1 ostrorob

2 zaobljen

3 ploščat

4 mešan
	
navedemo prisotnost gradbenega materiala (opeka, beton itd.), kovinskih, steklenih, plastičnih in/ali drugih nenaravnih materialov v slojih tal;

ocenimo volumski delež v vzorčenem sloju in velikost v cm  


*ČE JE VZORČNIH MEST VEČ, JE TREBA NATISNITI USTREZNO ŠTEVILO STRANI OBRAZCA!

